CELEX: 62018CN0698
Language: sk
Date: 2018-11-07 00:00:00
Title: Vec C-698/18: Návrh na začatie prejudiciálneho konania, ktorý podal Tribunalul Specializat Mureş (Rumunsko) 7. novembra 2018 – SC Raiffeisen Bank SA/JB

11.2.2019   
            
            
               SK
            
            
               Úradný vestník Európskej únie
            
            
               C 54/4
            
         
      Návrh na začatie prejudiciálneho konania, ktorý podal Tribunalul Specializat Mureş (Rumunsko) 7. novembra 2018 – SC Raiffeisen Bank SA/JB
      (Vec C-698/18)
      (2019/C 54/06)
      Jazyk konania: rumunčina
      
         Vnútroštátny súd, ktorý podal návrh na začatie prejudiciálneho konania
      
      Tribunalul Specializat Mureş
      
         Účastníci konania pred vnútroštátnym súdom
      
      
         Odvolateľka: SC Raiffeisen Bank SA
      
         Odporca: JB
      
         Prejudiciálne otázky
      
      
                  1.
               
               
                  Umožňujú ustanovenia smernice Rady 93/13/EHS o nekalých podmienkach v spotrebiteľských zmluvách (1), najmä dvanáste, dvadsiate prvé a dvadsiate tretie odôvodnenie, článok 2 písm. b), článok 6 ods. 1, článok 7 ods. 2 a článok 8, v súlade so zásadou procesnej autonómie v spojení so zásadou ekvivalencie a efektivity, existenciu súboru prostriedkov súdnej nápravy pozostávajúceho z bežnej žaloby o určenie nekalého charakteru niektorých podmienok v spotrebiteľských zmluvách, ktorá nepodlieha premlčaniu, a z bežnej žaloby osobného a majetkového charakteru, podliehajúcej premlčaniu, ktorou sa sleduje cieľ smernice odstrániť účinky všetkých záväzkov, ktoré vznikli a boli splnené na základe zmluvnej podmienky, vo vzťahu ku ktorej sa konštatoval nekalý charakter voči spotrebiteľovi?
               
            
                  2.
               
               
                  V prípade kladnej odpovede na prvú prejudiciálnu otázku, bránia uvedené ustanovenia smernice výkladu vyplývajúcemu z uplatnenia zásady istoty v občianskoprávnych vzťahoch, podľa ktorého je objektívny okamih, od ktorého spotrebiteľ mal vedieť alebo mal by vedieť o existencii nekalej zmluvnej podmienky, okamih skončenia platnosti zmluvy o úvere, v rámci ktorej mal postavenie spotrebiteľa?
               
            
         (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 1993, s. 29; Mim. vyd. 15/002, s. 288).